2021. gada 30. martā Rīkojums Nr. 208

Rīgā (prot. Nr. 29 47. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Veselības ministrijai (Nacionālajam veselības dienestam):

1.1. finansējumu, kas nepārsniedz 1 186 783 *euro*, lai nodrošinātu tālruņa numura "8989" darbību;

1.2. finansējumu 16 270 *euro* apmērā, lai segtu izdevumus, kas radušies saistībā ar tālruņa numura "8989" darbības nodrošināšanu.

2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par:

2.1. šā rīkojuma 1.1. apakšpunktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" atbilstoši faktiski nepieciešamajam apmēram;

2.2. šā rīkojuma 1.2. apakšpunktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".

3. Noteikt, ka Nacionālajam veselības dienestam papildus nepieciešamās divas amata vietas uz laiku no 2021. gada 1. aprīļa līdz 2021. gada 31. decembrim tiek pārdalītas no Neatliekamās medicīniskās palīdzības dienesta, nepalielinot nozares kopējo amata vietu skaitu.

4. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.

Ministru prezidents A. K. Kariņš

Veselības ministrs D. Pavļuts